[r]72
Si sciret paterfamilias qua hora fur uenturus esset, vigilaret utique et non sineret perfodi domum suam.
Ure Lauerd i Þe Godspel leareð us ant teacheð Þurh a forbisne hu we ahen wearliche to biwiten us seoluen wið Þe unwiht of helle, ant wið his wernches. '3ef Þe husebonde wiste', he seið, 'hwenne ant i5 hwuch time Þe Þeof walde cume to his hus to breoken, he walde wakien, ant nalde he nawt Þolien Þe Þeof for te breoken hire.'
Þis hus Þe ure Lauerd spekeð of is seolf Þe mon. Inwið, Þe monnes wit i Þis hus is Þe huse-lauerd, ante te fulitohe wif mei beon Wil ihaten, Þet ga Þet hus efter hire, ha diht hit al to wundre, bute Wit asse lauerd10 chasti hire Þe betere ant bineome hire ofte muchel of Þet ha walde. Ant tah walde al Þet hird folhin hire oueral, 3ef Wit ne forbude ham, for alle hit beoð untohene ant rechelese hinen, bute 3ef he ham rihte.
Ant hwucche beoð Þeos hine? Summe beoð wiðvten ant summe wiðinnen. Þeo wiðvten beoð Þe monnes fif wittes: sihðe ant herunge,15 smechunge ant smeallunge ant euch limes felunge. Þeos beoð hinen vnder Wit as under huse-lauerd, ant hwer se he is 3emeles, nis hare nan Þe ne feareð ofte untoheliche ant gulteð ilome, oðer i fol semblant oðer in vuel dede. Inwið beoð his hinen in se moni mislich Þonc to cwemen wel Þe husewif aðein Godes wille, ant swerieð sometreadliche20Þet efter hire hit schal | gan. Þah we hit ne here nawt, we mahen felen [v]72 hare nurð ant hare untohe bere, aÞet Wit cume forð ant ba wið eie ant wið luue tuhte ham Þe betere. Ne bið neauer his hus for Þeos hinen wel iwist, for hwon Þet he slepe oðer ohwider fare from hame -- Þet is, hwen mon for3et his wit ant let ham iwurðen.25
Ah ne bihoueð hit nawt Þet tis hus beo irobbet, for Þer is inne Þe tresor Þet Godd 3ef himseolf fore, Þet is, monnes sawle. For te breoke Þis hus efter Þis tresor, Þet Godd bohte mid his deað ant lette lif o rode, is moni Þeof abuten ba bi dei ant bi niht, vnseheliche gastes
Heading: biginneð] bigineð B 3 leareð . . . teacheð] T, teacheð us B 3 forbisne] T, bisne B 5 Þe husebonde] RT, Þes lauerd B i] RT, om. B 6 to breoken] T, om. B 7 ant] RT, ne B 10 Þet2]RT, Þe B 11 ofte muchel] T, muchel B, ofte R 12 Þet] RT, hire B 3ef] gef B 19 oðer] oder B 20 sometreadliche] sometreaðliche B 21 felen] RT,
-86-